ddrg/super_eurlex huggingface dataset:
—

En juridisk analyse med baggrund i fællesskabsretten, hvor der gives en begrundelse for de forskellige betingelser i den i artikel 1 omhandlede forpligtelse til offentlig tjeneste, og navnlig: — En begrundelse for at anvende rabatpriser til personer født på Sardinien, selvom de ikke bor på Sardinien, navnlig i lyset af de allerede eksisterende rabatordninger til studenter, som hører ind under denne passagerkategori. — En redegørelse for, hvordan kravet om at være født på Sardinien for at kunne opnå rabatpriser vil blive håndhævet i praksis. — En begrundelse for kravet om at fremlægge sikkerhed for opfyldelsen og for metoden, hvorved beløbet er fastlagt. — En begrundelse for forskellene mellem billetprisstrukturerne i den nye forpligtelse og i den forpligtelse, der blev offentliggjort den 10. december 2004. — En redegørelse for årsagerne til, at forpligtelsen til offentlig tjeneste gælder for Roms og Milanos lufthavnssystemer og ikke for individuelle lufthavne i disse systemer, og årsagerne til at 50 % af forbindelserne mellem lufthavnene på Sardinien og Rom/Milano skal foretages fra og til Fiumicino og fra og til Milano-Linate. — Retsgrundlaget og begrundelsen for at sammenkæde de følgende rutepar i pakker: — Alghero–Rom, Rom–Alghero, Alghero–Milano og Milano–Alghero og — Olbia–Rom, Rom–Olbia, Olbia–Milano og Milano–Olbia.
(5)

Det Europæiske Råd understregede på mødet den 23.-24. marts 2006 den centrale rolle, som beskæftigelsespolitikkerne spiller inden for rammerne af Lissabon-dagsordenen, og nødvendigheden af at øge beskæftigelsesmulighederne for prioriterede kategorier inden for en livscyklustilgang. I den forbindelse godkendte det den europæiske ligestillingspagt, som yderligere skal højne profilen for integration af kønsaspektet og fremme forbedringen af kvinders udsigter og muligheder i stor målestok.
(2)

Det er Kommissionens opfattelse, at de tilsagn, som De Beers har afgivet, er tilstrækkelige til at løse de påviste konkurrenceproblemer. Efter en overgangsperiode, der varer fra 2006 til 2008, i hvilken De Beers’ opkøb vil blive reduceret på grund af nødvendigheden af at opbygge et konkurrencedygtigt distributionssystem for de store mængder diamanter, som tidligere blev solgt af De Beers, forpligter De Beers sig således til at afholde sig fra alle former for opkøb af uslebne diamanter fra ALROSA fra 2009. Disse tilsagn betyder, at den del af diamanter fra ALROSA, der tidligere blev videresolgt af De Beers, nu bliver frigivet, og at hele handelsforholdet mellem De Beers og ALROSA ophører efter udløbet af overgangsperioden, og dermed imødekommer tilsagnene de betænkeligheder, der skyldes den begrænsede adgang til en anvendelig kilde for alternativ forsyning af uslebne diamanter, og de hindringer, der lå i vejen for at den næststørste konkurrent kunne konkurrere i fuldt omfang med De Beers.
(10)

Energiprotokollens bestemmelser sigter, i overensstemmelse med Fællesskabets 6. miljøhandlingsprogram, mod at bekæmpe klimaændringer og sikre bæredygtig forvaltning og anvendelse af naturressourcerne. Protokollens bestemmelser er også i overensstemmelse med Fællesskabets energipolitik, som fastlagt i hvidbogen vedrørende en »strategi- og handlingsplan på fællesskabsplan«, grønbogen »På vej mod en europæisk strategi for energiforsyningssikkerhed«, Europa-Parlamentets og Rådets direktiv 2001/77/EF af 27. september 2001 om fremme af elektricitet produceret fra vedvarende energikilder inden for det indre marked for elektricitet (11), Europa-Parlamentets og Rådets direktiv 2002/91/EF af 16. december 2002 om bygningers energimæssige ydeevne (12), Europa-Parlamentets og Rådets beslutning nr. 1230/2003/EF af 26. juni 2003 om et flerårigt program for tiltag på energiområdet: »Intelligent Energi-Europa« (2003-2006) (13).
DA Den Europæiske Unions Tidende L 197/14

DEN UDENRIGS- OG SIKKERHEDSPOLITISKE KOMITÉS AFGØRELSE MONUC SPT/1/2006

af 30. maj 2006

om accept af bidrag fra tredjelande til Den Europæiske Unions militæroperation til støtte for FN's mission i Den Demokratiske Republik Congo (MONUC) under valgprocessen

(2006/499/FUSP)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 25, stk. 3,

under henvisning til Rådets fælles aktion 2006/319/FUSP af 27. april 2006 om Den Europæiske Unions militæroperation til støtte for FN's mission i Den Demokratiske Republik Congo (MONUC) under valgprocessen (operation EUFOR RD Congo) (1), særlig artikel 10, stk. 2, og

ud fra følgende betragtninger:

(1) På anmodning af Den Udenrigs- og Sikkerhedspolitiske Komité og i overensstemmelse med mandatet fra EU's Militærkomité har EU's øverstbefalende for operationen og EU's øverstbefalende for styrken ledet styrkeopbygnings- og bemandingskonferencerne den 3. og 10. maj 2006.

(2) I forlængelse af henstillingerne fra EU-operationens øverstbefalende og EU's Militærkomité om bidrag fra Tyrkiet bør Tyrkiets bidrag accepteres.

(3) I medfør af artikel 6 i protokollen om Danmarks stilling, der er knyttet til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af de af Den Europæiske Unions afgørelser og aktioner, som har indvirkning på forsvarsområdet —

TRUFFET FØLGENDE AFGØRELSE:

Artikel 1

Bidrag fra tredjelande

På baggrund af styrkeopbygnings- og bemandingskonferencerne accepteres bidrag fra Tyrkiet til EU's militæroperation i Den Demokratiske Republik Congo til støtte for MONUC under valgprocessen.

Artikel 2

Ikrafttræden

Denne afgørelse træder i kraft på dagen for vedtagelsen.

Udfærdiget i Bruxelles, den 30. maj 2006. På Den Udenrigs- og Sikkerhedspolitiske Komités vegne F.J. KUGLITSCH Formand

(1) EUT L 116 af 29.4.2006, s. 98.
(1)

Rådet har i medfør af artikel 6 i fælles aktion 2004/570/FUSP bemyndiget Den Udenrigs- og Sikkerhedspolitiske Komité (Political and Security Committee (PSC)) til at træffe yderligere afgørelser om udnævnelse af den øverstbefalende for EU-styrken.
(66)

Et eksempel herpå er ordrer til leverandørerne på vigtige komponenter, herunder fremdriftssystemer eller hovedgeneratorer, der skal bestilles i den indledende fase, for at værftet kan være sikker på at få dem leveret til tiden. Et andet eksempel er kontrakter med underleverandører, som ifølge Italiens oplysninger skulle have været indgået inden udgangen af juli 2001 og under alle omstændigheder inden september 2001. Italien har dog kun fremsendt en liste over underleverandører, som potentielt arbejder for Fincantieri. Endelig nævnes som tredje eksempel de faktiske tidspunkter for acontoudbetaling på kontrakter eller garantier for opfyldelse af kontrakten/bankgarantier i forbindelse med ordrerne, som normalt fremlægges i forbindelse med betalingen af første afdrag på det nyt skib.
(44)

Da der anvendes forskellige afgiftsniveauer i Slovenien for forskellige brændsler, afhænger den afgiftssats, et givet anlæg skal betale, af, hvilken form for brændsel det anvender til sin drift. Kommissionen kan derfor ikke i forvejen kontrollere og sikre sig, at minimumsafgiftsniveauerne, som fastsat i direktivet om energibeskatning, overholdes for hvert anlægs vedkommende. De slovenske myndigheder forpligtede sig på ny ved brev af 17. maj 2005 til, at de for begge kategorier af støttemodtagere vil sikre, at den afgift, de skal betale efter lempelsen, vil være højere end Fællesskabets minimumsafgift, som fastsat i direktivet om energibeskatning. Da afgiftslempelse gives i form af afgiftsgodtgørelse, kan det kompetente nationale organ kontrollere overensstemmelsen med det harmoniserede minimumsniveau for hvert enkelt anlæg, inden det foretager tilbagebetalingen.
(2)

Litauen vil benytte den nedsatte sats (5 %) for fjernvarme, mens standardsatsen (18 %) stadig gælder for naturgas og elektricitet. Denne satsforskel betyder ikke, at forbruget af elektricitet eller naturgas til opvarmning omlægges til fjernvarme. Den skyldes fortrinsvis, at de nationale prisfastsættelsesregler for naturgas, elektricitet og fjernvarme er ret forskellige, og at disse produkter fra et teknisk-teknologisk synspunkt kun kan erstatte hinanden til opvarmningsformål. Desuden benyttes elektricitet i Litauen normalt kun til opvarmningsformål af husstande, der ikke har tekniske muligheder for at bruge gas eller for at blive tilsluttet fjernvarmenettet. De husstande, der nu benytter elektricitet, vil derfor ikke gå over til fjernvarme, da de ikke er tilsluttet fjernvarmenettet. De, der benytter naturgas til opvarmning, vil næppe heller gå over til fjernvarme, da fjernvarmeprisen, ifølge de litauiske myndigheders oplysninger, uden moms er højere end prisen på gasopvarmning. Under alle omstændigheder kan de kun gøre det, hvis de får mulighed for tilslutning til fjernvarmenettet.
(7)

Kommissionen har foretaget en vurdering af de arbejdsprogrammer og dertil hørende budgetter, som EF-referencelaboratorierne har forelagt for 2006. Under forudsætning af at arbejdsprogrammerne gennemføres effektivt, er det nødvendigt, at Fællesskabet bidrager til finansiering af visse støtteberettigede omkostninger for disse EF-referencelaboratorier for at kunne gennemføre aktioner under arbejdsprogrammerne.
(2)

EUSR for Sudan sikrer bl.a. koordinering af og sammenhæng i EU's bidrag til Den Afrikanske Unions mission i Darfur-området i Sudan (AMIS). I henhold til artikel 5, stk. 2, i fælles aktion 2005/557/FUSP sørger en EU-koordineringscelle i Addis Abeba (ACC) under EUSR's myndighed bestående af en politisk rådgiver, en militærrådgiver og en politirådgiver for den daglige koordinering med samtlige relevante EU-aktører og med det administrative kontrol- og ledelsescenter (ACMC) inden for Den Afrikanske Unions kommandostruktur i Addis Abeba for at sikre en sammenhængende og rettidig EU-støtte til AMIS.
2.

Denne advarsel udstedes med pålæg om, at BNG SL i løbet af et nærmere bestemt tidsrum efter offentliggørelsen af Kommissionens beslutning godtgør, at det har truffet fyldestgørende og holdbare foranstaltninger til at rette de påviste fejl og undgå overtrædelser, og at det vil gøre en permanent indsats for at forbedre og effektivisere sin ordning for regnskab og kontrol med nukleare materialer.
(58)

E.ON's strategi på markedet for produktion/engrossalg af elektricitet vil i væsentlig grad hæmme konkurrencen på alle markederne for detailsalg af elektricitet. Denne virkning vil for det første føre til en ikke-konkurrencepræget udvikling af ny produktionskapacitet og højere engrospriser. For det andet vil den nye enheds forventede strategi med at sammenknytte gasfyrede kraftværkers salg af gas og køb af elektricitet mindske de muligheder, som konkurrerende detailsælgere af elektricitet har for at købe konkurrencedygtig elektricitet, og den vil øge den nye enheds allerede store markedsstyrke inden for detailsalg af elektricitet. Endelig har Kommissionens markedsundersøgelse vist, at kombinerede leverancer (gas og elektricitet) formodentlig vil komme til at spille en vigtig rolle i Ungarn. Ifølge Kommissionen vil E.ON være i stand til og have incitamenter til umiddelbart efter transaktionen at forhindre alle andre selskaber, der er aktive inden for detailsalg af elektricitet, i at udvikle kombinerede leverancer ved at udelukke de konkurrenter, der er villige til at anvende denne markedsføringsstrategi, fra adgang til gasressourcer, hvorved konkurrencen på markedet for salg af elektricitet til små industri- og erhvervskunder og privatkunder begrænses betydeligt.
(6)

Det Forenede Kongerige har forpligtet sig til at løse de problemer, der blev påpeget ved kontrolbesøgene på stedet, som havde til formål at evaluere, hvordan disse ordninger fungerer, og især til rettidigt at færdiggøre den foreslåede handlingsplan ved at træffe alle de nødvendige foranstaltninger, der styrker ordningerne, for at sikre, at de er i overensstemmelse med forordning (EF) nr. 21/2004 inden den 31. december 2006.
(75)

Under alle omstændigheder synes det at stå klart, at ACEA ikke straffes i særlig grad. Kommissionen har godkendt en lang række projekter i Piemonte (beslutning i sag N 614/02, der er nævnt i punkt 38). To af de godkendte projekter skulle gennemføres af forsyningsværket i Torino, AEM, og af forsyningsværket i Settimo Torinse, ASM. I AEM’s tilfælde overvejede man, om man skulle anvende retspraksis fra Deggendorf-sagen. Man konkluderede under henvisning til de minimis-reglen, at det ikke var tilfældet, eftersom der var tale om et beløb på 17 240 EUR. De lokale myndigheder påtog sig derefter at undersøge, om der ikke over en treårig periode var tale om en kumulering med andre former for de minimis-statsstøtte, der bragte summen op over 100 000 EUR. I så fald er der tale om statsstøtte, som ikke er tildelt i overensstemmelse med retspraksis fra Deggendorf-sagen.
(37)

Det har også været fremført, at situationen for EF-erhvervsgrenen ville blive præget af visse eksporterende producenters misbrug af deres dominerende stilling i form af en strategi, der går ud på at sælge til under kostpris, hvilket ville forhindre EF-erhvervsgrenen i at opbygge en betydelig markedsposition. For det første skal det bemærkes, at der ikke foreligger en tilsvarende afgørelse eller undersøgelse vedrørende misbrug af dominerende stilling i henhold til EU's konkurrenceregler, ej heller har klageren påpeget en sådan afgørelse under nationale konkurrenceregler. For det andet har undersøgelsen afsløret, at der er et stort antal aktører i Europa og resten af verden på det pågældende produktmarked. I forbindelse med denne undersøgelse er det ikke blevet påvist, at aktørerne, alene eller sammen med andre, har en så betydelig markedsandel, at det sandsynligvis vil kunne betragtes som en dominerende stilling. Det er heller ikke er blevet påvist, at nogen af selskaberne har en så stor økonomisk styrke, at det kan hæmme en effektiv konkurrence. For det tredje er der ingen tegn på betydelige tabsgivende aktiviteter hos de pågældende eksportører, som kunne indikere, at de fører en strategi om at sælge til under kostpris. Argumentet afvistes derfor.
(2)

I henhold til artikel 13, stk. 2, i bilag X til vedtægten skal visse af disse justeringskoefficienter tilpasses fra 1. august 2005, 1. september 2005, 1. oktober 2005, 1. november 2005, 1. december 2005 og 1. januar 2006, når de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne —
(6)

Kommissionen har efter at have undersøgt standard EN 848-3:1999 kunnet fastslå, at den ikke opfylder de væsentlige sikkerheds- og sundhedskrav i punkt 1.1.2(a) (Principper for integrering af sikkerheden), 1.3.2 (Brudfare ved betjening), 1.3.3 (Risici i forbindelse med genstandes fald og udslyngning) og 1.4.1 (Generelle krav til afskærmninger og beskyttelsesanordninger) i bilag I til direktiv 98/37/EF. Specifikationerne i EN 848-3:1999, punkt 5.2.7.1.2 (b), afsnit 1-6, om egenskaber for og valg af materiale for beskyttelsesforhæng, særligt lamelforhæng, er ikke tilstrækkelige, når det gælder om at forhindre forudsigelig udslyngning af værktøjsdele.
(2)

I afgørelserne i sag C-34/89 (Italien mod Kommissionen) (2), C-54/95 (Tyskland mod Kommissionen) (3) og C-277/98 (Frankrig mod Kommissionen) (4) fastslog Domstolen, at medlemsstaterne skal tage skridt til straks at udbedre uregelmæssigheder. Navnlig følger det af afgørelsen i sag C-34/89, at en medlemsstat ikke kan være inaktiv i en periode på fire år fra det tidspunkt, hvor det første tegn på en uregelmæssighed viser sig (5). Inden for den periode bør der generelt gennemføres en undersøgelse, og der bør træffes beslutning om at indlede geninddrivelsesproceduren. I sag C-54/95 besluttede Domstolen, at medlemsstaterne skal indlede geninddrivelsesproceduren senest et år efter, at alle relevante oplysninger om uregelmæssigheden er kendt.
DA Den Europæiske Unions Tidende C 242/17

Kommissionens beslutning om, at de foranstaltninger, som Den Tjekkiske Republik har anmeldt i henhold til overgangsordningen i medfør af bilag IV.3 i tiltrædelsesakten, ikke kan anvendes efter optagelsen i EU — Statsstøttesag

(2006/C 242/12)

(EØS-relevant tekst)

Godkendelsesdato:

Medlemsstat: Den Tjekkiske Republik

Sag nr.: CZ 53/03

Støtteordning: Banka Haná, a.s.

Formål: Støtte til banksektoren

Andre oplysninger: Kommissionen har besluttet, at de foranstaltninger til fordel for Banka Haná, a.s., som Den Tjekkiske Republik har anmeldt i henhold til overgangsordningen i medfør af bilag IV.3 i tiltrædelsesakten, ikke kan anvendes efter optagelsen i EU.

Den autentiske tekst til beslutningen (renset for fortrolige oplysninger) findes på:

http://ec.europa.eu/community_law/state_aids/

Godkendelsesdato:

Medlemsstat: Den Tjekkiske Republik

Sag nr.: CZ 54/03

Støtteordning: Foresbank, a.s.

Formål: Støtte til banksektoren

Andre oplysninger: Kommissionen har besluttet, at de foranstaltninger til fordel for Foresbank, a.s., som Den Tjekkiske Republik har anmeldt i henhold til overgangsordningen i medfør af bilag IV.3 i tiltrædelsesakten, ikke kan anvendes efter optagelsen i EU.

Den autentiske tekst til beslutningen (renset for fortrolige oplysninger) findes på:

http://ec.europa.eu/community_law/state_aids/
(3)

For at dække behovet bør Spanien bemyndiges til i en begrænset periode at godkende markedsføring af frø og plantemateriale bestemt til udplantning fremstillet af frø af arten Pinus radiata, som opfylder mindre strenge identifikations- og mærkningskrav.
DA Den Europæiske Unions Tidende L 272/17

KOMMISSIONENS BESLUTNING

af 29. september 2006

om meddelelse af en begrænset EF-godkendelse af det polske skibsregister

(meddelt under nummer K(2006) 4107)

(EØS-relevant tekst)

(2006/660/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 94/57/EF af 22. november 1994 om fælles regler og standarder for organisationer, der udfører inspektion og syn af skibe, og for søfartsmyndighedernes aktiviteter i forbindelse dermed (1), særlig artikel 4, stk. 2,

under henvisning til brev af 10. marts 2004 fra de polske myndigheder, af 4. juli 2005 fra de tjekkiske myndigheder, af 10. marts 2006 fra de cypriotiske myndigheder, af 13. marts 2006 fra de maltesiske myndigheder, af 30. marts 2006 fra de litauiske myndigheder og af 11. april 2006 fra de slovakiske myndigheder, hvori Kommissionen anmodes om at meddele EF-godkendelse af det polske skibsregister (i det følgende benævnt »PRS«) i henhold til artikel 4, stk. 2, i direktiv 94/57/EF, og

ud fra følgende betragtninger:

(1) Den begrænsede godkendelse i henhold til artikel 4, stk. 2, i direktiv 94/57/EF er en godkendelse, som meddeles organisationer kendt som klassifikationsselskaber, der opfylder alle kravene undtagen dem, der er nævnt i punkt 2 og 3 i afsnit A »Generelle krav« i bilaget hertil, men som har begrænset gyldighedsperiode og omfang, således at de berørte organisationer kan høste yderligere erfaringer.

(2) Kommissionen har vurderet, at PRS opfylder alle krav i bilaget til direktiv 94/57/EF undtagen dem, der er nævnt i punkt 2 og 3 i dette bilags afsnit A »Generelle krav«.

(3) PRS har forpligtet sig til at opfylde bestemmelserne i artikel 15, stk. 2, 4 og 5, i direktiv 94/57/EF.

(4) Selv om organisationens effektivitetsdata med hensyn til sikkerhed og forebyggelse af forurening ligger lidt under gennemsnittet for de anerkendte organisationer, er de tilfredsstillende, og udviklingen går i den rigtige retning, navnlig hvad angår Paris-aftalememorandummet om havnestatskontrol, hvor der siden 2000 er opnået varige forbedringer.

(5) De i denne beslutning fastsatte foranstaltninger er i overensstemmelse med udtalelse fra det i medfør af artikel 7 i direktiv 94/57/EF nedsatte USS-udvalg —

VEDTAGET FØLGENDE BESLUTNING:

Artikel 1

»Det polske skibsregister« godkendes i henhold til artikel 4, stk. 2, i direktiv 94/57/EF for et tidsrum på tre år at regne fra vedtagelsen af nærværende beslutning.

Artikel 2

Virkningerne af godkendelsen er begrænset til Tjekkiet, Cypern, Litauen, Malta, Polen og Slovakiet.

Artikel 3

Denne beslutning er rettet til medlemsstaterne.

Udfærdiget i Bruxelles, den 29. september 2006. På Kommissionens vegne Jacques BARROT Næstformand

(1) EFT L 319 af 12.12.1994, s. 20. Senest ændret ved Europa-Parlamentets og Rådets direktiv 2002/84/EF (EFT L 324 af 29.11.2002, s. 53).
(4)

Ved Kommissionens forordning (EF) nr. 776/2006 af 23. maj 2006 om ændring af bilag VII til Europa-Parlamentets og Rådets forordning (EF) nr. 882/2004 for så vidt angår EF-referencelaboratorier (4) blev der udpeget nye EF-referencelaboratorier med følgende ansvarsområder: Listeria monocytogenes, koagulase-positive stafylokokker, Escherichia coli, herunder verotoksinproducerende E. coli (VTEC), campylobacter, parasitter (særlig Trichinella, Echinococcus og Anisakis), antibiotikaresistens, animalske proteiner i foderstoffer, pesticidrester (animalske fødevarer og varer med et højt fedtindhold, korn og foderstoffer, frugt og grøntsager, herunder varer med et højt vand- og syreindhold, og metoder til påvisning af en enkelt restkoncentration for alle førnævnte matricer) samt dioxiner og PCB'er i foderstoffer og fødevarer.
(3)

Det Forenede Kongerige ønsker at erstatte fravigelsen i henhold til Rådets beslutning 86/356/EØF af 21. juli 1986 om tilladelse for Det Forenede Kongerige til at anvende forudfastsættelsesforanstaltninger vedrørende den ikke-fradragsberettigede merværdiafgift i forbindelse med brændstofudgifter til firmabiler (2), som tillader særlige forenklende foranstaltninger med henblik på forudfastsættelse af den del af merværdiafgiften (moms), der vedrører udgifter til brændstof anvendt ved privatkørsel i firmabiler. Proceduren betyder, at skattepligtige personer ikke behøver at føre nøje kilometerregnskab for den enkelte bil for at beregne det nøjagtige momsbeløb i forbindelse med privat- og erhvervskørsel. Ligesom den nuværende ordning vil den foreslåede nye ordning være frivillig for skattepligtige personer.
(9)

Det kan først overvejes at overdrage forvaltningen af Sapard fuldstændigt, efter at der er foretaget yderligere kontrol for at sikre, at systemet fungerer tilfredsstillende, og efter at eventuelle henstillinger, som Kommissionen måtte fremsætte om overdragelse af forvaltningen af støtte til statsfonden for landbrug og finansministeriets direktorat for den nationale fond, er blevet efterkommet —
(12)

Det kan først overvejes at overdrage forvaltningen af Sapard fuldstændigt til Sapard-kontoret, efter at der er foretaget yderligere kontrol for at sikre, at systemet fungerer tilfredsstillende, og efter at eventuelle henstillinger, som Kommissionen måtte fremsætte om overdragelse af forvaltningen af støtte til Sapard-kontoret under ministeriet for landbrug, skovbrug og vandressourcer og den nationale fond under finansministeriet, er blevet efterkommet.
(18)

Denne fremgangsmåde foranledigede Kommissionen til, ved brev af 19. januar 2005, at minde de italienske myndigheder om, at der af rent administrative grunde ville blive vedtaget en samlet beslutning for alle de forelagte bekæmpelsesprogrammer, og opfordrede samtidig de italienske myndigheder til at angive, hvornår de regnede med at have fremsendt samtlige programmer for bekæmpelse af tristeza-virusen. Denne position blev fastholdt på mødet den 25. januar 2005, hvor de italienske myndigheder til slut gik med til, at de ville give Kommissionen besked, så snart fremsendelsen af programmerne kunne anses for at være afsluttet.